રાજકોટ તા. ૨૨: થોરાળા પોલીસ મથકમાં પી.આઇ. તરીકે એસ. એન. ગડુએ ચાર્જ સંભાળતા જ આ વિસ્તારના લુખ્ખા-આવારા તત્વો ભોંભીતર થઇ ગયા છે. લગભગ દરરોજ પી.આઇ ગડુ અને ટીમ વિસ્તારમાં પેટ્રોલીંગ કરે છે અને સતત વાહન ચેકીંગની કામગીરી કરે છે. તેમજ રસ્તા પર આડેધડ વાહનો પાર્ક કરતાં અને સામાન ખડકનારા શખ્સો સામે કાર્યવાહી કરે છે. ચુનારાવાડ રોડ પર આ રીતે સાઇકલો અને ટાયરોનો ઢગલો કરનારા સામે ગુનો નોંધાયો છે.